ที่ประชุม ก.ตร. คัดสรร 4 นายตำรวจ เสนอให้วุฒิสภาเลือกเป็นกรรมการข้าราชการตำรวจผู้ทรงคุณวุฒิ ขณะที่นายกรัฐมนตรี ปฏิเสธให้สัมภาษณ์
ที่ประชุม ก.ตร. คัดสรร 4 นายตำรวจ เสนอให้วุฒิสภาเลือกเป็นกรรมการข้าราชการตำรวจผู้ทรงคุณวุฒิ ขณะที่นายกรัฐมนตรี ปฏิเสธให้สัมภาษณ์พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปฏิเสธให้สัมภาษณ์ หลังประชุมคณะกรรมการข้าราชการตำรวจ หรือ ก.ตร. พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ กล่าวถึงการประชุม ก.ตร. วันนี้ โดยระบุเพียงว่า มีการประชุม 4-5 เรื่อง ตามวาระปกติ ซึ่งนายกรัฐมนตรีก็ไม่ได้กำชับอะไรเป็นพิเศษ ส่วนการดูแลความปลอดภัยในช่วงเทศกาลปีใหม่ วันพรุ่งนี้ 24 ธันวาคม 2562 พลเอก ประวิตร วงษ์สุวรรณ รองนายกรัฐมนตรี นัดประชุมหัวหน้าส่วนราชการ ตำรวจ ผู้ว่าราชการจังหวัด ประชุมกำชับมาตรการเรื่องปีใหม่อีกครั้งพลตำรวจโท ปิยะ อุทาโย โฆษกสำนักงานตำรวจแห่งชาติ กล่าวเพิ่มเติมว่า วันนี้ที่ประชุม ก.ตร. เสนอชื่อบุคคลเพื่อเสนอให้วุฒิสภาเลือกเป็นกรรมการข้าราชการตำรวจผู้ทรงคุณวุฒิ จำนวน 4 คน ประกอบด้วย พลตำรวจเอก ชัยยะ ศิริอัมพันธ์กุล ประธานบอร์ดคณะกรรมการป้องกันและปราบปรามการฟอกเงิน หรือ ปปง. พลตำรวจเอก เจษฎา อินทรสถิต ที่ปรึกษาสำนักงานตำรวจแห่งชาติ  พลตำรวจโท เฉลิมพันธ์ อจลบุญ อดีตผู้บัญชาการศูนย์ปฏิบัติการสำนักงานตำรวจแห่งชาติส่วนหน้า และพลตำรวจโท ปัญญา เอ่งฉ้วน อดีตผู้บัญชาการสำนักงานกฎหมายและคดี ก่อนที่วุฒิสภาจะคัดเลือกให้เหลือ 2 คน และเห็นชอบตาม อนุ ก.ตร. ด้านกฎหมาย ที่เสนออนุมัติให้ตำรวจ 3 สายงาน ประกอบด้วย งานด้านจราจร สืบสวนและป้องกันปราบปราม สามารถหมุนเวียนงานภายในสถานีตำรวจได้ โดยไม่ถูกตัดเงินประจำตำแหน่ง